Victor Ponta iese la atac și se judecă cu instituțiile statului! Fostul premier a dat în judecată Direcția Națională Anticorupție și cere daune de 1,5 milioane de lei!
În solicitarea pe care a trimis-o către instanță, politicianul spune că i-au fost vătămate onoarea, reputația și demnitatea, dar și că a avut parte de o judecată nedreaptă. Demersul vine la doar câteva luni după ce fostul premier a fost achitat în dosarul Turceni-Rovinari.
Ponta se plânge că magistrații care au instrumentat cazul i-au ținut bunurile sechestrate pentru prea mult timp, peste 8 ani, și îi declară război procurorului Jean Uncheșelu, căruia ar vrea să îi ia jumătate din salariu.
Dacă i se va da câștig de cauză, politicianul vrea ca prejudiciul cerut să fie plătit de cei responsabili, iar banii să fie mai apoi donați. Mai mult, îl acuză pe procurorul Uncheșelu că a știut încă de la bun început că Laura Kovesi i-a dat un ordin ilegal.